NaiveNeuron/SloPal huggingface dataset:
Kiššová, Jana, poslankyňa NR SR (2014-07-10):
Ďakujem pekne za slovo. Pán Brocka, vy ste spomínali, že ľudia nakúpia len toľko vecí, koľko ich potrebujú, a že je úplne jedno, či na to budú mať priestor šesť alebo sedem dní v týždni. No toto tak celkom nie je. Ja som to spomenula už aj vo svojej rozprave. Sú inštitúcie, ktoré sa zaoberajú spotrebiteľským správaním. Toto spotrebiteľské správanie vyhodnocujú. Sú k tomu štatistiky. Je to dostupné všetko, viete si to pozrieť aj vy. Jednoducho existuje tu inštitút alebo akási kategória impulzívnych nákupov. Impulzívne nákupy tvoria zhruba 20 % iných nákupov. A toto sú tie tržby a tie objemy, ktoré jednoducho budú nenávratne preč. A o tie tržby, z ktorých je DPH-čka a príjmy zo zisku, príjmy z príjmov právnických osôb, sa príde. Čiže nehovorme stále o tom, že ľudia nakupujú len to, čo potrebujú. Áno, možnože nenakúpime viacej toaletného papiera, ale možno nakúpime viacej hračiek, možno viacej ovocia, možno viacej kníh, možno viacej nejakých sprievodných služieb k tomu popri tom nákupe, ktorý realizujeme. Potom, vy ste povedali, a toto ma naozaj zaujalo, že ak zakážeme predaj v nedeľu, vytvoria sa iné nové pracovné miesta. Na jednej strane vám prekáža to vykorisťovanie v nedeľu v tom maloobchode, na druhej stane by vám neprekážalo vykorisťovanie cez tie iné pracovné miesta? Tomuto celkom nerozumiem, prosím vás, k tomuto keby ste sa aj mohli vyjadriť, to ma zaujalo. Ďakujem.
Svrček, Miloš, poslanec NR SR (2021-01-14):
Ako o ďalšom hlasujeme o druhom pozmeňujúcom návrhu poslankyne Kaveckej. Pre informáciu, ide o nový čl. II, zákon 387/2002 o riadení štátu v krízových situáciách.
Kamenický, Ladislav, poslanec NR SR (2016-11-23):
Ďakujem. Pán kolega, oceňujem veľmi konštruktívnu, konštruktívne vystúpenie. Musím povedať, že mne sa tiež celkom ten zobrazovací systém na rozpočet, všetci by sme to privítali, ja si myslím, že to by bolo fajn. Neviem, do akého, do akej miery sa to dá zrealizovať. To je asi otázka skôr na pána ministra. Čo sa týka, čo sa týka tých dlhopisov, trošku, tu by som chcel povedať, že tie grafy sú práve na to, aby človek ukazoval to, čo chce ukazovať (povedané so smiechom), a niekedy, niekedy si to prispôsobí. Čo sa týka tých výnosov dlhopisov, dal som si tú robotu, vypísal som si ich. Tak na tých päťročných dlhopisoch, musím povedať, že Lotyšsko ani Litva nás nepredbiehajú, a pri desaťročných neviem, lebo údaje som dostal, nemám, mám len osemročný dlhopis. Čiže v tomto prípade len tu napríklad aj musím uznať, že Česká republika urobila veľký krok vpred, hlavne čo sa týka vlastne vyrovnaného rozpočtu, a ja to oceňujem aj možno je to fajn, len zase možno z toho nejakého krátkodobého hľadiska, ale z dlhodobého hľadiska investície sú ten driver, ktorý prináša budúci hospodársky rast aj zamestnanosť. Čiže tu by sme sa mohli o tom, o tom baviť. Čo sa týka ale napríklad tých finančných trhov ešte, aby som pri tom zostal. Pozeral som si napríklad čísla, keď už sa bavíme o V4, hej. Skutočne Česká republika má nižšie, nižšie úroky na, na dlhopisoch, ale čo sa týka napríklad Poľsko, Maďarsko, s tým sa vždycky porovnávame, to je práve o tých grafoch, čo sa tu bavíme. Poviem, hádam už horšie, horšie, horšie výsledky má len Grécko, Island a Rumunsko. Čiže skutočne tieto dve krajiny asi nemajú až takú veľkú dôveru tých finančných trhov. Môžeme sa baviť o tom prečo, ale je to proste fakt.
Pellegrini, Peter, predseda NR SR (2015-12-11):
Pán poslanec, vyzývam všetkých poslancov, nielen vládnych, pred malou chvíľkou čítal pán poslanec Hraško nejaké články novinové, ktoré tiež neviem, od koho pochádzajú. Takže vyzývam všetkých, teda aby čítali len overené informácie, tak aby teda bol spokojný pán poslanec Lipšic. Posledný v rozprave vystúpi pán navrhovateľ, ktorý ešte požiadal o slovo. Nech sa páči.
Laurenčík, Milan, podpredseda NR SR (2021-05-03):
Pán poslanec, nechcem sa zastávať pána podpredsedu Blanár, ale takto striktne, ako čo môže predsedajúci povedať a nemôže, to sa jednoducho nedá. Pán poslanec Miroslav Suja má ďalšiu poznámku. Alebo procedurálny, pán poslanec?
Laššáková, Jana, podpredsedníčka NR SR (2013-12-05):
Pani poslankyňa Mezenská.
Kvasnička, Marián, poslanec NR SR (2013-05-16):
Ja len na jednu parciálnu vec, na ktorú poslanec Novotný upozornil. Tu pre to preskripčné obžerstvo v našich domácnostiach, a jak hovoril o tom, že v každej slušnej domácnosti je krabica liekov. S nostalgiou sa mi vybavil heroický osvietenský zápas Juraja Fándlyho z bernolákovských čias, ktorý okrem toho, že bol kňazom a videl do duší svojich farníkov, na svojej fare v Naháči zriadil apatieku. Vo svojej knihe Piľní poľní aj domajší hospodár krásne píše, že odporúča svojim rodákom štyri tabletky. Nemuseli mať celú krabicu. Prvú – srdca dobrota, druhá – mysle veselosť, tretia – strídmosť v trove a trunku a štvrtá – lahodné tela pohybuvání. Toľko, toľko Fándly. Možno by sme a najmä slovenský lekári by sa mali vrátiť k tejto osvedčenej receptúre, aby nemusel platiť vtip, kde sa dvaja lekári nad pacientom bavia: „Tak čo, kolega, budeme ho liečiť, alebo ho necháme žiť?“ Ďakujem.
Pčolinský, Peter, podpredseda NR SR (2023-05-18):
Ešte raz, ešte raz.
B. Bugár, podpredseda NR SR: (2003-06-25):
Pán poslanec bol jediný, ktorý sa prihlásil do rozpravy. Končím teda rozpravu o tomto bode programu, vyhlasujem rozpravu za skončenú. Pán podpredseda vlády, chcete zaujať stanovisko? Nech sa páči, máte slovo.
Hrušovský, Pavol, podpredseda NR SR (2010-09-09):
Pán poslanec Dostál.
P. Paška, predseda NR SR: (2008-05-21):
Pán predseda Hrušovský, ja už som zvyknutý na to, že toto je váš obľúbený spôsob, ako chcete spochybniť vedenie schôdze Národnej rady a hlasovania. Ale ešte raz sa spýtam. Pán spravodajca, pýtal som sa vás, boli návrhy z...?
Paška, Pavol, predseda NR SR (2013-02-08):
Pani poslankyňa Mezenská.
Fecko, Martin, poslanec NR SR (2012-09-21):
Ďakujem pekne. Pán Mihál, myslím, že sa dá s tým iba súhlasiť, jednoznačne, čo ste tu povedali. A som rád, že pani Gibalová takýto návrh zákona dáva. A chcel by som upozorniť, že okrem toho, že ich zrovnoprávnime, stále hovoríme, že nejakým spôsobom to národné cítenie, myslím si, že aj týmto u tých mladých, uvidia, že áno, Slovensko má záujem o mňa. Dalo mi to štipko aj v tom zahraničí. Vrátim sa späť. Možnože niektorí povedia, prídem späť, aby som to trošku odčinil. To znamená, toto, čo hovoríme, že nenechajme ich napospas tomu svetu, ktorý tam proste mnohí, hlavne tí sociálne slabší, majú dosť ťažké podmienky. Takže dúfam, že bude to jeden z takých malých krôčikov k tomu, aby sme aj našich mladých primäli k tomu, aby sa nebáli priznať k svojej republike, vrátili sa nám tu späť, aby nám tú svoju najlepšiu know how životnú, ktorú budú mať, odovzdali našej republike, nie cudziemu štátu. Ďakujem pekne.
Laurenčík, Milan, podpredseda NR SR (2021-02-05):
Ďakujeme. Žiada si k rozprave zaujať stanovisko spoločný spravodajca? Nežiada, preto prerušujem rokovanie o tomto bode programu. Vážené panie poslankyne, vážení páni poslanci, teraz by sme mali pristúpiť k druhému čítaniu o vládnom návrhu zákona, ktorým sa dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov. Pani ministerka Kolíková nás požiadala, pretože má dôležitú videokonferenciu ohľadom smrti generála Lučanského s výborom, či by sme vedeli tento jej bod presunúť na 10.30. Pýtam sa, či je všeobecný súhlas a my by sme pokračovali pánom podpredsedom vlády Hegerom. Je všeobecný súhlas? (Súhlasná reakcia pléna.) Ďakujem vám veľmi pekne. Takže budeme pokračovať druhým čítaním o vládnom návrhu zákona, ktorým sa dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení neskorších predpisov . Vládny návrh zákona má parlamentnú tlač 425, výsledky rokovania výborov sú v tlači 425a. Prosím pána podpredsedu vlády a ministra financií Slovenskej republiky, pána Eduarda Hegera, aby nám vládny návrh zákona odôvodnil. Pán minister, nech sa páči.
Glváč, Martin, podpredseda NR SR (2018-05-10):
Ďakujem. Otváram rozpravu o tomto bode programu. Hlási sa niekto z poslancov do rozpravy? Nie je tomu tak. Vyhlasujem rozpravu za skončenú. Prerušujem rokovanie o tomto bode programu. Nasleduje druhé čítanie o návrhu na vyslovenie súhlasu Národnej rady Slovenskej republiky s Protokolom, ktorým sa mení článok 56 Dohovoru o medzinárodnom civilnom letectve . Návrh vlády je uvedený ako tlač 924 a spoločná správa výborov má tlač 924a. Nech sa páči, poprosím o odôvodnenie návrhu vlády.
Hort, Milan, podpredseda NR SR (2011-02-04):
Pán poslanec Igor Matovič, nech sa páči.
Číž, Miroslav, podpredseda NR SR (2014-12-11):
Máte slovo.
Pellegrini, Peter, predseda NR SR (2024-01-18):
Pán poslanec Vančo.
Jarjabek, Dušan, poslanec NR SR (2013-09-18):
Ďakujem pekne za slovo, pán predsedajúci. Ja poviem len jednu vetu. A to sme si všetci pred chvíľou s porozumení vypočuli slová pána Hrušovského. Ďakujem za pozornosť.
Danko, Andrej, predseda NR SR (2019-12-03):
Prosím, prezentujme sa a hlasujme. (Hlasovanie.) Prítomných 143 poslancov, za 72, proti 10, zdržalo sa 54, nehlasovali 7. Konštatujem, že sme návrh schválili.
Sloboda, Vladimír, poslanec NR SR (2016-12-01):
Ďakujem. Takisto chcem naozaj poďakovať kolegovi za veľmi dobrý a odborne pripravený príspevok. Ja len podotknem, že naozaj tie dve kolá sú nielen o tom, že ktorého kandidáta podporujeme, ale s ktorým súhlasíme. To prenesene do reči napríklad prieskumných agentúr, za ktorého určite áno, alebo skôr áno. Naozaj to podporuje väčšiu legitimitu týchto kandidátov, takže toto by malo ostať naozaj pri všetkých väčšinových voľbách a pri rozumnom spájaní volieb dohromady by toto mohlo tým pádom byť aj pri starostoch a primátoroch. Takisto, ak by mala ostať jednokolová voľba a naďalej väčšinová, tak je tu predsa ešte jedna možnosť, aj keď sa veľmi nevyužíva, mať tam takisto takúto dvojmožnosť voľby, a to je kandidát, ktorého chcem, aby bol zvolený, a kandidát, ktorého preferujem ako druhú voľbu. Aj taká možnosť je pri jednokolovej voľbe a vtedy, samozrejme, odpadávajú nevýhody tejto jednokolovej voľby pri väčšine. A to najdôležitejšie, čo naozaj zaznelo, je toto naozaj len príprava pre to, aby bola spravená jednokolová voľba aj na prezidenta? Ďakujem.
Suchánek, Alan, poslanec NR SR (2017-02-08):
Ďakujem pekne za slovo. K tomu by som povedal len toľko, že tá debata odborníkov s tými laikmi, ktorí tvrdia niečo opačné, je dosť problematická. Česká verejnoprávna televízia spravila takúto, oni majú taký program, vedie to tá pani Ilková, kde na jednej strane sú jedni zástancovia, na druhej strane sú druhí zástancovia. Na tej jednej strane boli tí, ktorí tvrdia, že to škodí, na druhej strane boli tí odborníci. Ten výsledok, keď skončil, bol taký, že kto tomu nerozumie a nie je v tom odborník, tak zase len nevedel, pretože bola z toho jedna obyčajná hádka a keď, ako aj pani Grausová žiadala, že aby bolo paritné zastúpenie a budete mať jeden hlas odborníka a jeden hlas neodborníka, tak potom celý výsledok môže byť 
1 : 1. Ďakujem.
Bugár, Béla, podpredseda NR SR (2018-05-17):
Na vystúpenie pána poslanca s faktickými poznámkami dvaja. Pán poslanec Gröhling.
Kolesík, Andrej, poslanec NR SR (2012-10-30):
Ďakujem. Juraj, ja ťa poznám a pokladám ťa za inteligentného človeka, ktorý má možno liberálnejšie názory ako väčšina ľudí, ktorí tu sedia v parlamente, a preto si dovolím vysloviť jednu takú svoju teóriu, keďže ste takýto návrh zákona nepriniesli v období, keď ste sedeli vo vláde. Vaše analytické oddelenie po voľbách vyhodnotilo, že teda ten pokles hlasov je naozaj vysoký, tak ste rýchlo spracovali takýto návrh zákona, alibisticky, aby ste mohli tvrdiť ľuďom tejto orientácie, že veď vtedy sa to nedalo vo vláde preto, lebo dôvody si nájdete, ale teraz to predkladáme, lebo však sme v opozícii, a keď to neprejde, zvalíme to na poslancov SMER-u. Prepáč mi, mám z toho takýto pocit. A na margo, v akej krajine by si chcel žiť, vieš, Juraj, ja by som chcel žiť v krajine, kde jeden z členov zákonodarného zboru nenavádza cez najčítanejšie portály deti a mládež na užívanie tvrdých drog.
Laurenčík, Milan, poslanec NR SR (2011-05-24):
Pán predsedajúci, prosím, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Vons, Peter, poslanec NR SR (2023-03-28):
Ďakujem. Vážený pán predseda, v rozprave k návrhu zákona vystúpili traja poslanci. Bolo podaných päť pozmeňujúcich a doplňujúcich návrhov. Pristúpime k hlasovaniu o pozmeňujúcich a doplňujúcich návrhoch zo spoločnej správy. Pán poslanec Karol Galek požiadal vyňať na samostatné hlasovanie bod 1 spoločnej správy. Pán predsedajúci, dajte, prosím, hlasovať o bode 1 spoločnej správy s odporúčaním gestorského výboru schváliť. Upozorňujem, že v rozprave bol podaný pozmeňujúci návrh, ktorý rieši danú problematiku iným spôsobom.
Laurenčík, Milan, podpredseda NR SR (2022-06-16):
Ďakujem veľmi pekne. Pán poslanec Liba už nestihne položiť doplňujúcu otázku. Kolegyne, kolegovia, čas určený na hodinu otázok uplynul, preto končím tento bod programu. Podľa schváleného harmonogramu bude nasledovať ďalšia schôdza, takže prerušujem túto schôdzu a vyhlasujem 20-minútovú prestávku, po ktorej bude nasledovať 67. schôdza Národnej rady Slovenskej republiky, kde na návrh skupiny poslancov Národnej rady Slovenskej republiky prerokujeme bod vyslovenie nedôvery členovi vlády Slovenskej republiky Richardovi Sulíkovi, poverenému riadením Ministerstva hospodárstva Slovenskej republiky. Ďakujem. (Prerušenie rokovania o 15.07 hodine.) (Po prerušení rokovania 66. schôdze NR SR a po prestávke sa začala 67. schôdza NR SR.) 70
Žiga, Peter, podpredseda NR SR (2024-01-09):
Pán poslanec Vančo.
P. Hrušovský, predseda NR SR: (2002-12-11):
(Hlasovanie.) 145 prítomných, 78 za návrh, 67 nehlasovalo. Konštatujem, že uvedené body zo spoločnej správy sme schválili. Ďalší návrh.
E. Vestenický, poslanec: (2007-06-22):
Predseda Národnej rady Slovenskej republiky svojím rozhodnutím č. 334 zo 6. júna 2007 pridelil návrh na vyslovenie súhlasu s prítomnosťou príslušníkov irackých ozbrojených síl na území Slovenskej republiky za účelom uskutočnenia výcviku na prerokovanie Zahraničnému výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť. Zároveň určil Výbor Národnej rady Slovenskej republiky pre obranu a bezpečnosť, aby pripravil správu o výsledku prerokovania uvedeného materiálu vo výbore a návrh na uznesenie Národnej rady Slovenskej republiky. Zahraničný výbor Národnej rady Slovenskej republiky prerokoval návrh na svojej 16. schôdzi dňa 7. júna 2007 a Výbor Národnej rady Slovenskej republiky pre obranu a bezpečnosť prerokoval návrh na svojej 18. schôdzi dňa 12. júna 2007. Oba výbory súhlasili s návrhom a odporučili Národnej rade Slovenskej republiky podľa čl. 86 písm. l) Ústavy Slovenskej republiky vysloviť súhlas s prítomnosťou príslušníkov irackých ozbrojených síl na území Slovenskej republiky za účelom uskutočnenia výcviku v počte do dvadsiatich osôb a v trvaní do šesťdesiatich kalendárnych dní. Pán predseda, prosím, otvorte rozpravu k tomuto materiálu.
Kalavská, Andrea, ministerka zdravotníctva SR (2018-05-16):
Vážený pán predsedajúci, vážené poslankyne, vážení poslanci, ja veľmi pekne ďakujem teda za búrlivú diskusiu aj teda, ako už povedal pán poslanec Blanár, ja som sem prišla so zákonom 362, čo je zákon o lieku, a chceli sme definovať, resp. teda aproximovať nariadenie Európskej komisie ohľadom klinického skúšania liekov, zavedenie jednotného národného portálu a jednotnej etickej komisie. Sú tu mnohé nové veci, ktoré sú dobré a teda ktoré by mali urobiť to na Slovensku, aby klinické skúšanie bolo jednotné, prehľadné, transparentné a aby čím viac poskytovateľov zdravotnej starostlivosti sa prihlásilo do klinického skúšania liekov. Samozrejme, súhlasím aj s pozmeňujúcim návrhom, pretože tento zákon taktiež riešil aj lekárenskú pohotovostnú službu, ktorú sme zadefinovali do 22. hodiny. Súhlasím s tým teda, že bude do 22. hodiny 30. minúty. Ďalej celá diskusia sa zvrhla ohľadom pozmeňujúceho návrhu poslancov zdravotníckeho výboru, premenovanie alebo teda praktická sestra verzus zdravotnícky asistent. Ja by som za ministerstvo zdravotníctva chcela deklarovať, že my sme za všetko alebo za také zmeny, ktoré prispejú k stabilizácii pracovníkov v zdravotníctve, či už stredného zdravotníckeho personálu, alebo lekárskeho, alebo vysokoškolského personálu. My sme na ministerstve zdravotníctva začali už pred dvoma rokmi riešiť problém vzdelávania zdravotníckeho asistenta, sestier a lekárov. Upravili sme kompetencie ako prví v histórii, ktoré odzrkadľujú úroveň dosiahnutého vzdelania sestier a ich kompetencie. Upravujeme vzdelávanie sestier, zdravotnícky asistent prvýkrát v histórii od septembra 2018 bude môcť študovať diaľkové štúdium, aby mohol byť ošetrovateľom. Taktiež upravujeme vysokoškolské vzdelávanie sestier, ošetrovateliek a pracujeme na motivačných štipendiách, aby sme dostali sestry do systému vzdelávania a taktiež poskytovania zdravotnej starostlivosti. Snažíme sa o zlepšenie, inováciu alebo, resp. prestavbu našich aj nemocníc, aby pracovné podmienky sestier boli lepšie a takisto aj lekárov. Ja vám veľmi pekne ďakujem za búrlivú diskusiu, ja vás asi už nebudem viac zdržovať a zároveň mi dovoľte vyjadriť prosbu voči vám, aby ste podporili daný zákon. Ďakujem veľmi pekne.
Hrnčiar, Andrej, podpredseda NR SR (2017-10-18):
Pán poslanec Pčolinský.
G. Gál, poslanec: (2004-03-17):
Podľa platných hlasovacích lístkov overovatelia zistili, že za Dušana Galisa hlasovalo za 45 poslancov, proti 50 poslancov, zdržalo sa hlasovania 16 poslancov. Za Luciu Jurgovú hlasovalo za 64 poslancov, proti 35 poslancov, zdržalo sa hlasovania 12 poslancov. Na voľbu člena Rady Slovenskej televízie je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bola za členku Rady Slovenskej televízie zvolená Lucia Jurgová. Ďakujem za slovo. Skončil som, pán predsedajúci.
Blanár, Juraj, podpredseda NR SR (2023-03-14):
Hovorí sa tomu aj veterány.
B. Bugár, podpredseda NR SR: (2004-03-11):
(Hlasovanie.) Prítomných 136 poslancov, za návrh 70, proti 49, zdržalo sa 16 poslancov,  nehlasoval 1. (Potlesk.) Konštatujem, že tieto body boli schválené. Nech sa páči, pán poslanec. R. Vavrík, poslanec: Pán predseda, teraz budeme hlasovať o pozmeňujúcich návrhoch, ktoré vyplynuli z rozpravy. Prvý pozmeňujúci návrh predložil pán poslanec Nagy. Dajte, prosím, o tomto návrhu hlasovať.
Paška, Pavol, predseda NR SR (2014-09-23):
(Hlasovanie.) 79 prítomných, 77 za, 1 sa zdržal, 1 nehlasoval. Tento návrh sme schválili. Poprosím vás, dámy a páni, o pozornosť.
Tóth, Tibor, poslanec NR SR (2011-07-12):
Pán predsedajúci, teraz môžeme pristúpiť k hlasovaniu o bodoch zo spoločnej správy 1 až 4 spoločne s odporúčaním gestorského výboru schváliť.
Nicholsonová, Lucia, podpredsedníčka NR SR (2016-06-14):
Pán poslanec Kotleba, nech sa páči.
Zmajkovičová, Renáta, podpredsedníčka NR SR (2014-06-24):
Faktické poznámky, jedna. Uzatváram možnosť prihlásiť sa. Pani poslankyňa Vášáryová.
Hrušovský, Pavol, predseda NR SR (2011-12-01):
Hlasujeme. (Hlasovanie.) 148 prítomných, 79 za, 68 sa zdržalo, 1 nehlasoval. Národná rada Slovenskej republiky vládny návrh zákona schválila. Pani poslankyňa Aštaryová bola poverená výborom pre financie a rozpočet, aby Národnej rade predložila návrh uznesenia, respektíve uznesení k predloženému návrhu skupiny poslancov na vydanie zákona, ktorým sa mení a dopĺňa zákon o platových pomeroch niektorých ústavných činiteľov, ktorý prerokovávame ako tlač 583. Pani poslankyňa, máte slovo. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov , tlač 583.)
Glváč, Martin, podpredseda NR SR (2017-04-04):
Ďakujem. Pán poslanec Matovič, procedurálny? Nie. Vyhlasujem všeo... Pýtam sa, či sa chce niekto prihlásiť do rozpravy ústne. Šesť poslancov, ukončujem možnosť prihlásenia sa. Pán poslanec Matovič, nech sa páči.
Laššáková, Jana, podpredsedníčka NR SR (2015-09-30):
Pani poslankyňa Pfundtner, nech sa páči.
Danko, Andrej, predseda NR SR (2018-06-20):
Ďakujem. Dávam slovo spravodajkyni, ktorú určil navrhnutý gestorský výbor pre sociálne veci, poslankyni Bašistovej, nech sa páči. A Nehézovej, ale v zátvorke bola pani Bašistová. Asi došlo k zmene. Nech sa páči.
Kalist, Peter, poslanec NR SR (2010-12-01):
Ďakujem pekne. Už to tu čiastočne odznelo, musím asi zopakovať, že niekedy zbytočne maľujeme čerta na stenu. Percento odvodu štátov za svojich poistencov je iba jedno číslo. Samozrejme, asi neexistuje nikto z nás, ktorý by si teoreticky to vyššie číslo neželal, ale skutočne najprv, úplne najprv je potrebné začať upchávať diery v systéme, stransparentniť procesy a až následne môžeme dolievať peniaze. Je pravdou, že zdravotníctvo na Slovensku už je roky, alebo sa označuje za roky v kríze a mnohokrát prežíva len vďaka obetavosti našich lekárov, sestier a, samozrejme, aj ďalšieho zdravotného personálu, ale toto nemôže pokračovať donekonečna. Ale opakujem, najprv potrebujeme urobiť v tom poriadok a až tak nalievať peniaze, lebo v súčasnosti nevieme presne, do čoho by sme vlastne tie peniaze nalievali. A jedno číslo, pán doktor Raši to určite vie, ako v medicíne všetko platí, jedno číslo nie je dostatočné na diagnózu celého systému. Takže nebál by som sa tak toho jedného jediného ukazovateľa. Ďakujem.
Blanár, Juraj, podpredseda NR SR (2021-12-03):
Dve faktické poznámky na vaše vystúpenie. Pán poslanec Schlosár, nech sa páči.
Glváč, Martin, podpredseda NR SR (2017-12-07):
Ďakujem. Ďalšou otázkou je otázka poslanca Juraja Kolesára podpredsedníčke vlády a ministerke pôdohospodárstva a rozvoja vidieka Gabriele Matečnej a znie: „Vážená pani ministerka, aké kroky hodláte urobiť v prípade testovania spišských párkov, ktorých deväť testovaných výrobcov nedodržiava tradičnú receptúru, i keď získali ochrannú známku Európskej únie?“ Nech sa páči, pani ministerka.
Hrnčiar, Andrej, podpredseda NR SR (2016-09-12):
Končím možnosť nahlásiť sa s faktickými poznámkami. Na vystúpenie pána podpredsedu vlády päť faktických poznámok. Nech sa páči, pán poslanec Viskupič.
Žiga, Peter, minister hospodárstva SR (2017-10-11):
Ďakujem pekne. Vážený pán predsedajúci, vážené panie poslankyne, vážení páni poslanci, dobrý večer vám prajem. Vládny návrh zákona, ktorým sa mení a dopĺňa zákon č. 319/2013 Z. z. o pôsobnosti orgánov štátnej správy pre sprístupňovanie biocídnych výrobkov na trh a ich používanie a o zmene a doplnení niektorých zákonov, tzv. biocídny zákon, predkladám s cieľom maximalizovať využitie finančných prostriedkov z úhrad prijatých podľa § 14 ods. 1 písm. a) biocídneho zákona v súlade so zásadami stanovenými v čl. 80 ods. 3 nariadenia Európskeho parlamentu a Rady č. 528/2012 o sprístupňovaní biocídnych výrobkov na trhu a ich používaní. Návrhom zákona sa precizuje právna úprava výberu ročných platieb za sprístupňovanie biocídnych výrobkov na trhu v Slovenskej republike a upravuje možnosť platenia ročných platieb v dodatočnej lehote, avšak s podmienkou dvojnásobnej sadzby ročnej platby. Vládny návrh zákona je v súlade s Ústavou Slovenskej republiky, ústavnými zákonmi, ostatnými zákonmi, medzinárodnými zmluvami a inými medzinárodnými dokumentmi, ktorými je Slovenská republika viazaná. Predložený materiál má pozitívny aj negatívny vplyv na rozpočet verejnej správy, pozitívny vplyv na podnikateľské prostredie, nemá žiadne sociálne vplyvy, vplyv na životné prostredie ani na informatizáciu spoločnosti a na služby verejnej správy pre občana. Vážený pán predsedajúci, skončil som. Ďakujem pekne.
Blanár, Juraj, podpredseda NR SR (2022-05-24):
Ďalší v rozprave teraz vystúpi pán spravodajca, ktorý požiadal v zmysle rokovacieho poriadku o slovo, po ňom sa pripraví pán predseda výboru Viskupič.
Kozelová, Monika, poslankyňa NR SR (2020-12-08):
Pán minister, jedna vec na úvod. Nič nie je zadarmo, ani obedy, ani vlaky, to vie snáď každé malé decko. (Reakcie z pléna.) Vstupujeme do ďalšieho roka s nižším rozpočtom pre kultúru zhruba o 2,5 mil. oproti roku 2019. Nie je to práve najlepšia správa pre kultúru vzhľadom k zdedenému stavu financií ministerstva kultúry a vzhľadom na neočakávané výdavky spojené s pandémiou sa to teda dalo čakať. Ale neustále vylievanie peňazí zo všetkých ministerstiev cez súkromné firmy a rôzne nelogické a predražené dotácie, granty, verejné obstarávania, tie skončili. V konečnom dôsledku teda pôjde do verejného priestoru omnoho viac peňazí ako predtým. Vzhľadom k vyjadreniam odborníkov o konečne reálnom rozpočte verím, že naplánované a narozpočtované financie nájdu presný cieľ, že sa konečne použijú na to, na čo majú, teda na nemocnice, na diaľnice, učiteľov a, áno, aj na Krásnu Hôrku. Ja nie som ekonóm, ale jedno viem iste, my kradnúť nebudeme. A prikrývať sa môžeme len takou perinou, na akú máme. Napriek tomu verím, že stratené peniaze nahradíme v štátnom rozpočte návratom financií a zhabaných majetkov väzobne stíhaných novozbohatlíkov, policajných úplatkárov, sudcov a prokurátorov a ďalších členov niekoľkých novorozkrytých zločineckých skupín. A pre konzervatívnych poslancov – v tom nám Kolíková, Žilinka a Mikulec pomáhaj.
Beluský, Martin, poslanec NR SR (2018-05-28):
Ďakujem za slovo. Ja už len dodám, že je pre mňa až neuveriteľné, že po takmer štyridsiatich rokoch, kedy tento tím lekárov prišiel s takýmito svedectvami a informáciami, stále žijeme v dobe, v treťom tisícročí, v 21. storočí, kedy tie potraty stále vykonávame v takých obrovských číslach po celom svete. A že jednoducho tých 40 rokov nestačilo na to, aby sme dostatočne presvedčili tých ľudí, ktorí majú v rukách moc, politikov, aby tú legislatívu zmenili v prospech ochrany nenarodených detí. Ďakujem.
Hort, Milan, podpredseda NR SR (2011-09-14):
Ďakujem. S faktickou poznámkou jediná pani poslankyňa Laššáková. Uzatváram možnosť prihlásiť sa s faktickou poznámkou. Nech sa páči.
Blanár, Juraj, podpredseda NR SR (2021-07-23):
Nech sa páči, zastaví sa vám časomiera. Môžete.
Pellegrini, Peter, predseda NR SR (2015-06-16):
Ďakujem pekne. S reakciou na vaše vystúpenie s faktickou poznámkou pán poslanec Huba. Končím možnosť prihlásiť sa s faktickými. Nech sa páči, máte slovo, pán poslanec.
Kolesík, Andrej, poslanec NR SR (2013-03-13):
Ďakujem, pani predsedajúca. V rozprave k tomuto návrhu zákona nevystúpil žiaden z poslancov a nebol teda podaný žiaden pozmeňujúci návrh. Prosím vás, pani predsedajúca, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Bugár, Béla, podpredseda NR SR (2018-02-14):
Na vystúpenie pána poslanca siedmi páni poslanci. Končím možnosť sa prihlásiť. Pán poslanec Mazurek.
M. Číž, podpredseda NR SR: (2007-04-13):
Takže ideme hlasovať o vašej námietke, o tom, kto je za to, aby sme opätovne hlasovali o tomto návrhu zákona. (Reakcie z pléna.) O námietke hlasujeme, samozrejme. Kto je za to, aby sme vyhoveli námietke pána poslanca Szigetiho? (Hlasovanie.) Prítomných je 126 poslancov, za 55, proti 48, zdržalo sa 22, nehlasoval 1. Konštatujem, že Národná rada nevyhovela námietke pána poslanca Szigetiho. Takže pre istotu ešte raz, ďakujem za účasť a vyhlasujem 9. schôdzu Národnej rady za skončenú. (Rokovanie 9. schôdze NR SR sa skončilo o 15.12 hodine.)
Gašpar, Tibor, poslanec NR SR (2024-02-08):
Hlasujeme o bode 5 druhého pozmeňujúceho návrhu poslanca Galka.
Zmajkovičová, Renáta, podpredsedníčka NR SR (2013-12-17):
Pán spravodajca, chcete sa vyjadriť k rozprave? Nech sa páči.
Hatráková, Katarína, poslankyňa NR SR (2020-11-24):
Keďže sme schválili body 67, 75 a 89, nie je možné hlasovať o bodoch 68, 73, 74 a 88 zo spoločnej správy. Pán predsedajúci, dajte teda hlasovať o bode 21 s odporúčaním gestorského výboru neschváliť.
Hort, Milan, podpredseda NR SR (2010-10-19):
Ďalej sa s faktickou poznámkou prihlásil pán poslanec Jozef Viskupič, nech sa páči.
Paška, Pavol, predseda NR SR (2013-03-26):
Hlasujeme. (Hlasovanie.) 134 prítomných, 90 bolo za, 2 proti, 42 sa zdržalo. Tieto body sme schválili.
Žitňanská, Lucia, poslankyňa NR SR (2014-12-09):
Ďakujem pekne za slovo, pán predseda. Vážený pán predseda, kolegyne, kolegovia, dovoľte, aby som v zmysle § 73 ods. 1 rokovacieho poriadku vystúpila v prvom čítaní ako spravodajca určený ústavnoprávnym výborom k uvedenému návrhu ústavného zákona. Predmetný návrh ústavného zákona spĺňa po formálno-právnej stránke náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh ústavného zákona prerokovali ústavnoprávny výbor a výbor pre verejnú správu a regionálny rozvoj. Za gestorský výbor navrhol ústavnoprávny výbor s tým, aby výbory prerokovali návrh ústavného zákona do 30 dní a gestorský výbor do 32 dní od prerokovania návrhu ústavného zákona v Národnej rade v prvom čítaní. Zo znenia návrhu ústavného zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh ústavného zákona prerokuje v druhom čítaní. Odporúčam zároveň návrh ústavného zákona prideliť výborom, vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pán predseda, prosím, otvorte rozpravu.
Richter, Ján, poslanec NR SR (2021-12-08):
Ďakujem pekne za slovo. Snažil som sa aj vo vystúpení vystúpiť bez nejakých emócií, zachovám si tento kredit aj ďalej. Chcem preto poďakovať kolegom z opozície, ktorí podporili moje vystúpenie. Pán Beluský, no, odpoveď je v tomto prípade úplne jednoduchá. Ak by sme boli toto prijali, no tak priznáme to, že tu máme zaočkovaných a nezaočkovaných. A my tvrdíme, že tu máme zdravých a chorých. To je jedna základná vec. A druhá vec, keby tento návrh, ktorý ešte nepoznáme, veď my ani nevieme vlastne, za čo včera tá opozícia hlasovala, za niečo, čo zaznelo na nejakej tlačovej konferencii. Keby tam bolo bývalo povedané keš a ideme riešiť 300 každého dôchodcu a povedzme 200 nejaké motivačné, je to niečo úplne iné. Ale oni úplne v tomto druhom kole alebo pre druhé čítanie tú filozofiu prvého zákona zmenili. Pán Potocký, áno, isteže dá sa hovoriť aj o tých našich zhromaždeniach, do akej miery pomohli alebo nepomohli. Ale štatistiky hovoria, že viete, čo najviac ublížilo? No nahnať ľudí na povinné očkovanie. Stálo to miliardu a potom tie štatistiky ukázali, že v tých radoch koľko sa ľudí reálne nakazilo. Možnože odtiaľto by bolo treba začať. No a, pán Nemec, pomôcť ešte viac dôchodcom, áno, veď ja som to vo svojom vystúpení aj povedal. Ja nemám absolútne dobrý pocit z všetkého toho, čo som dosiahol, no ale politika je umenie možného. A nie je možné, ani toť pán minister financií nedá každému jednému ministrovi to, čo žiada a vôbec nie ani Krajniakovi. No a podobne som žil v tom aj ja. Ale som presvedčený o tom, že sme v rámci tých možností dokázali veľmi veľa vecí poriešiť. Veď to, čo dokázala táto vláda zmeniť, zrušiť v priebehu jedného mesiaca alebo jedného roka... (Prerušenie vystúpenia časomerom.)
Danko, Andrej, predseda NR SR (2017-04-06):
Pán poslanec Kéry.
Bugár, Béla, podpredseda NR SR (2017-02-09):
Pán poslanec Číž, môžte reagovať, nech sa páči.
M. Číž, podpredseda NR SR: (2008-10-29):
(Hlasovanie). 138 prítomných, 62 za návrh, 61 proti, 15 sa zdržalo. Tento návrh sme neschválili.
Laurenčík, Milan, podpredseda NR SR (2021-05-05):
Poslednú faktickú poznámku má pani poslankyňa Magdaléna Sulanová.
Zmajkovičová, Renáta, podpredsedníčka NR SR (2012-09-27):
O slovo požiadal pán minister financií. Nech sa páči, pán minister, máte slovo.
Lipšic, Daniel, poslanec NR SR (2015-11-13):
Ja by som zareagoval aj na to, čo spomínal pán poslanec Hlina vo svojej faktickej na mňa. Mne sa zdá, že by bolo dobré po tom, ako bola zrušená imunita, aby naozaj Policajný zbor dostal preškolenie, dopravná polícia, kto má alebo nemá imunitu a podľa čoho sa posudzuje. Imunita bola zrušená, pokiaľ sa nemýlim, s účinnosťou niekedy v marci 2012, teda ako sa menila vláda, to bolo zrušené tesne pred skončením volebného obdobia kvôli tomu, aké boli demonštrácie pri Gorile. Kedy tí istí poslanci, ktorí dlhé roky odmietali zrušenie imunity, zrazu hlasovali za jej zrušenie, to sa bude týkať aj asi nasledujúceho rečníka, ktorý dlhé roky hlasoval vždy proti a potom názor nejak zmenil. Ale zaplať pánboh za to. Ale faktom je, že pán poslanec má pravdu a dokonca nielen pri diplomatických pasoch. Ja som pred asi rokom-dvomi prekročil rýchlosť na tej štvorprúdovej ceste do Prešova z Vranova, tam je taká, ak viete, je tá letecká základňa, taká pomerne široká cesta, tak som to tam trošku šlapol rýchlejšie, sa priznám, a zastavil ma policajt. A ja so sebou nenosím poslanecký preukaz, nosím občiansky akurát. Ale teraz, samozrejme, že ma spoznal, takže teda v zásade mi to vracal naspäť, že nič. Hovorím: „Jak že nič?“ „Veď vy máte imunitu.“ Ja hovorím: „My už nemáme imunitu, už dva roky nemáme imunitu.“ A som si musel pokutu, bola dosť vysoká, priznám sa, som si musel vypýtať pomaly. (Reakcia z pléna.) Ó, to vám minister vnútra veľmi ľahko akože zistí či bola, alebo nebola, to vám ľahko zistí a možno to dáte aj do bulváru, ale, ale bola. A mne sa zdá, že to nie je vecou ministra spravodlivosti, aby sme mu nekrivdili, že mnohí dopravní policajti nevedia, aký je rozsah imunity jednotlivých ústavných funkcionárov, a potom aj nesprávne postupujú.
Grendel, Gábor, podpredseda NR SR (2023-06-27):
Vyhlasujem... No nech sa páči, pán minister ešte v rozprave predsa. Aha, dobre, tak pán poslanec Viskupič bude reagovať na faktickú poznámku. Potom vystúpi v rozprave pán minister.
Tabák, Romana, poslankyňa NR SR (2023-03-16):
Pán predseda, pani poslankyňa Zemanová a pán poslanec Saloň sú očividne hladní, pošlite ich na obed.
Takáč, Richard, poslanec NR SR (2022-02-22):
Ďakujem veľmi pekne za slovo, pán predsedajúci. Miroslav Žiak, Miro, v prvom rade ti poviem, že si sa fakt ale, ale ničím nedotkol k tomu, čo tu vlastne v skutočnosti riešime, a to odvolávanie ministra a veľmi zásadných zistení z legálnych odposluchov týchto vyšetrovateľov NAKA. Ja som teraz pri tvojom a už veľakrát aj pred tým, ale teraz prvýkrát voči tebe vystupujem, respektíve reagujem na teba, som cítil strašný, brutálny taký ten pocit prenesenej hanby. Ja ako, to, čo mi ľudia rozprávajú z regiónu Hornej Nitry, jak sa za teba hanbia, čo tu stváraš v parlamente. Ja som myslel, že pred parlamentnými voľbami, keď som sa dozvedel, že ty pôjdeš kandidovať a snažil si sa profilovať ako odborník na výživu ľudí, tak som ako myslel, ako človek, ktorý si vyštudoval poľnohospodársku univerzitu, že sa budeš v tejto téme profilovať, ale ja mám pocit, jak keby ste vy v koalícii si vyhlásili takú vzájomnú súťaž, že kto z vás bude väčší šašo. Ako ty si osobne podľa mňa už preskočil aj toho šaša hore, ktorý tam vytlieskava každého každú chvíľu. A myslím si, že úplne dohonestuješ rolu alebo teda pozíciu poslanca Národnej rady. A tie nezmysly, ktoré si rozprával o tom, ako je v poriadku, keď pred Robertovým Ficovým bytom mu kričali v noci o tretej ako ho, nech vynde von, že ho tam zavesia aj s manželkou, že to je v poriadku, že keď toto bolo v poriadku. A teraz, keď voči vám sa zverejnilo len to, ako ste hlasovali, pritom všetci dobre vieme, že tie hlasovania sú verejné. Ty si hovoril o tom, ako je zlé, keď niekto komunikoval s Kočnerom. Ale však bol to tvoj predseda strany, ktorý s ním chodil na raňajky. A čítal by som ti ďalšie jednotlivé pasáže z toho, z tých legálnych odposluchov, kde títo vyšetrovatelia proste... (Prerušenie vystúpenia časomerom.)
Pellegrini, Peter, predseda NR SR (2015-12-09):
Pán poslanec, aj napriek tomu, že je to kompetencia vlády zaslať za seba náhradníka a Národná rada nemá právo vláde prikazovať, ktorý minister má ktorého nahrádzať, vláda má na to svoje uznesenie, som na pochybách, či mám alebo môžem dať hlasovať o takomto vašom pozmeňujúcom návrhu či procedurálnom návrhu. Ale nech sa páči, môžem dať hlasovať. Ale pripomínam, že to je plne v kompetencii vlády. Skôr to beriem ako výzvu, pán poslanec. A upozorním a požiadam vládu Slovenskej republiky, aby do budúcna sa takéto prípady neopakovali, aby sa snažili naozaj dodržiavať pravidlo, aby bol tu vecne príslušný minister. Urobím tak ešte dnes, pán poslanec. Vážené panie poslankyne, vážení páni poslanci, budeme pokračovať v prerušenom rokovaní hlasovaním v druhom čítaní o vládnom návrhu zákona, ktorým sa mení a dopĺňa Trestný zákon, ktorý prerokúvame v skrátenom legislatívnom konaní (tlač 1860). Poprosím pani poslankyňu Vittekovú, aby uvádzala hlasovanie. (Hlasovanie o vládnom návrhu zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony , tlač 1860.)
Matejička, Vladimír, poslanec NR SR (2018-12-04):
Pán predsedajúci, dajte, prosím, hlasovať o návrhu zákona ako o celku v znení schváleného pozmeňujúceho návrhu s odporúčaním gestorského výboru schváliť.
Sulík, Richard, predseda NR SR (2011-07-01):
Pán poslanec Kondrót.
Hrnčiar, Andrej, podpredseda NR SR (2019-09-24):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Ako jediný pán navrhovateľ. Nech sa páči.
Štefanec, Ivan, poslanec NR SR (2011-07-07):
Áno.
Jarjabek, Dušan, poslanec NR SR (2017-06-15):
Ďakujem veľmi pekne. Ja len krátko. Ja som chcel tiež upozorniť na tie isté protirečenia vo vystúpení pána poslanca Viskupiča, tak ako o tom hovoril pán poslanec Farkašovský. Ale pán poslanec Farkašovský to, myslím, povedal dosť detailne. Ja neviem, zase sa tu rozvíja debata ohľadne tajnej voľby a verejnej voľby. Máte pocit, že tajná voľba je niečo nelegitímne? Veď táto debata to tak, to môžete mať skutočne len tí, ktorí ste tuná nezažili tie rôzne rozpravy pri iných situáciách, iných príležitostiach, kde sme hovorili o tajnej voľbe. Veď toto sme tuná rozoberali niekoľko hodín ešte aj v tom minulom volebnom období. My sme zástancami, pri každej personálnej, personálnej voľbe sme zástancami tajnej voľby, viete, z akého dôvodu? A bolo to tuná aj niekoľkokrát hovorené a pán poslanec Osuský si to iste pamätá, tie názory na názory, ktoré tuná padali. Hovorili sme o vydierateľnosti v rôznych súvislostiach pri, pri, o osobných animozitách, o, veď každý je človek so svojimi názormi, zásadami, morálkou a tak ďalej a tak ďalej. Tajnou voľbou všetky tieto veci ako keby neexistovali preto, lebo napríklad sudca, ktorého zvolíte tajnou voľbou, vám to nemôže vrátiť, že ste ho eventuelne nevolili. Hej? Nemôže vám, proste tieto, tieto veci sú ďaleko dôležitejšie podľa môjho názoru, tá vydierateľnosť, ktorá je tuná neuveriteľným spôsobom riziková, je podľa môjho názoru neakceptovateľná, a preto vo všetkých personálnych otázkach sme úplne zásadoví a hovoríme o tajnej voľbe. Ale hovorím, táto debata tuná bola, toto sa len k tomu stále vraciame podľa toho, ako to tomu vyhovuje a ako práve kto sleduje svoj nejaký politický názor a svoje politické presvedčenie, ako je to pre koho v tejto chvíli výhodné. No tak teraz je to výhodné pre vás takto, tak hovoríte... (Prerušenie vystúpenia časomerom.)
Krúpa, Juraj, poslanec NR SR (2020-04-20):
Dovolím si pozvať na stretnutie zajtra na rokovanie výboru pre obranu a bezpečnosť o ôsmej ráno. Teším sa.
Bagačka, Michal, poslanec NR SR (2013-06-20):
V rozprave vystúpil pán poslanec Osuský. Nebol podaný žiadny návrh. Prosím, pani predsedajúca, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Marosz, Ján, poslanec NR SR (2018-10-18):
Ďakujem, pán minister, za vašu odpoveď. K tým Kysuciam, neviem, či viete, že združenie podnikateľov realizovalo taký prieskum, že ako sa ľuďom darí, ako sa cítia na tých Kysuciach a tie výsledky že sú žalostné, že tá frustrácia, ktorá pochádza aj z dopravy, je veľmi veľká. Doslova že tí ľudia sa cítia ako stroje a vytráca sa im taká životná pohoda zo života. Často sa stáva, že manželia sa trebárs striedajú na pracovných zmenách a tým, že stoja v tej doprave, tak musia zamykať deti, veľakrát aj neplnoleté deti, že kým ten otec príde z rannej zmeny a mama ide na poobednú zmenu. Takže aj takéto prípady sa tam dejú. Chcem vás poprosiť, aby ste možno aj vzhľadom na dobro tých ľudí, ktorí tam žijú, posilnili aj tú vlakovú dopravu, a ďakujem aj za to, že nejaké kroky z tejto strany už boli robené. Zároveň sa chcem okolo Ružomberka opýtať, že kedy budú realizované nejaké dočasné rozšírenia cesty prvej triedy v Ružomberku smerom z východu, ako to vláda sľúbila, respektíve či budú riešené nejaké obchádzkové trasy. Ďakujem pekne.
T. Cabaj, podpredseda NR SR: (2010-03-09):
Otváram všeobecnú rozpravu. Písomne sa do rozpravy nikto neprihlásil. Je priestor prihlásiť sa do rozpravy ústne. Registrujem, že sa hlási pani poslankyňa Monika Gibalová.
Figeľ, Ján, podpredseda NR SR (2015-03-11):
Ďakujem pekne. Teraz dávam slovo spoločnému spravodajcovi z výboru pre pôdohospodárstvo a životné prostredie, pánovi poslancovi Róbertovi Pucimu, aby informoval Národnú radu o výsledku rokovania výborov a odôvodnil návrh a stanovisko gestorského výboru. Nech sa páči.
Vons, Peter, poslanec NR SR (2023-05-18):
Ďakujem. V rozprave vystúpilo desať poslancov. Pán predseda, dajte, prosím, hlasovať o uznesení Národnej rady Slovenskej republiky, tak ako je uvedené v tlači 1712, a ktoré tvorí prílohu informácie výboru, s odporúčaním gestorského výboru chváliť.
Rafaj, Rafael, poslanec NR SR (2011-06-28):
Pán predsedajúci, ďakujem za slovo. Vážený pán minister, kolegovia a kolegyne, máme tu, myslím, posledný zákon, ktorý... (Ruch v sále. Prerušenie vystúpenia predsedajúcim.)
Šudík, Tomáš, poslanec NR SR (2021-06-30):
Opozícia šalie. Vtedajší sused Roberta Fica je už obvinený aj z prípravy ďalších vrážd a to je len otázkou času, kedy tento celý vrchol mafiánskej pyramídy, ktorá sa tu roky na Slovensku budovala a drancovala, sa vyšetrí. A opozícia sa zatiaľ medzitým snaží sa zachrániť. Skúša odvolať Igora Matoviča z postu ministra financií len preto, že sa údajne pokúšal zachrániť ľudí a objednať pre Slovensko Sputnik. To vy sa nehanbíte?! Sputnik mohol na Slovensku zachrániť množstvo ľudí, a množstvo aj zachránil, ktorí sa ním dali zaočkovať, hoci to nie je také percento, aké sa očakávalo. A vy idete za to odvolávať Igora Matoviča, že sa snaží chrániť životy ľudí? To sa nehanbíte?! Hanba! Ďakujem. (Potlesk.)
M. Hort, podpredseda NR SR: (2009-04-16):
Otváram všeobecnú rozpravu. Pýtam sa, kto sa chce do rozpravy prihlásiť ústne, pretože som nedostal žiadnu prihlášku písomne. Konštatujem, že nikto. Uzatváram možnosť prihlásiť sa do rozpravy. Vyhlasujem všeobecnú rozpravu za skončenú a prerušujem rokovanie o tomto bode programu. Vyhlasujem 5-minútovú prestávku a chcem požiadať všetkých, ktorí majú záujem zúčastniť sa na hlasovaní, aby prišli do rokovacej sály, 5-minútová prestávka. (Prestávka.) (Po prestávke.)
Kazda, Radovan, poslanec NR SR (2020-04-29):
Pán poslanec Taraba, iba čisto faktická poznámka, krátka. Vy ste hovorili o tom, že sme zastavili recykláciu PET fliaš; to nie je pravda, to nebola pravdivá informácia. PET fľaše sa naďalej triedia, dokonca vo veľmi vysokej miere, cez 60 % už, a takisto sa recyklujú, aj keď teraz v dôsledku krízy nastáva veľký problém s recykláciou, ale to už je úplne iný problém. V skutočnosti sme nezastavili, iba sme odložili o jeden rok spustenie zálohovania, takže naďalej recyklácia beží.
Jurinová, Erika, podpredsedníčka NR SR (2012-08-08):
Nech sa páči, ďalší ústne prihlásený do rozpravy, je pán poslanec Peter Pollák.
Kaník, Ľudovít, poslanec NR SR (2014-07-08):
Ďakujem kolegom za faktické poznámky. Pripomínam, že nám chýba predkladateľ, čo je teda dosť nemiestne pri takej vážnej téme. (Reakcia z pléna.) Kde? Aha, schoval sa. Z toho, čo tu, poznámok bolo veľa, ale pozorne som ich počúval, a neboli tam argumenty, ktoré vyvracali to, čo som hovoril. Bolo tam pár pokusov o nejaké politické okomentovanie toho, čo som hovoril, ale neboli tam veci, že toto nie je pravda, toto je ináč, čo svedčí o tom, že asi tie argumenty, ktoré som uviedol, sú objektívne a pravdivé. Pán Martvoň, ktorý sa tak pýtal, že prečo v roku 2004 sme to nezabezpečili. No preto, lebo to je zabezpečené, veľakrát sme to tu povedali, ten zákon je dobrý, neumožňuje predaj vody nekontrolovane do zahraničia, ani nijako ináč. Takže nič netreba meniť. Vy ste si len vymysleli príbeh, aby ste pod dymovou clonou tohto príbehu mohli opäť spraviť obrovský kšeft pre pár ľudí, taká je proste pravda. A kolegyni Mezenskej, len malá poznámočka, určite ju nepovažujem za naivnú, ale keď tak zápalisto hovorí, ako ona vie, ako to je, tak minimálne by mala vedieť, že nie 51 %, ale vždy menšinové balíky, že 49 %, a to je teda set-sakramentský rozdiel predať väčšinový alebo menšinový balík. Takže z toho vidno, že až tak asi úplne presne v tom to nie je. No a môj priateľ a krajan, Miro Číž, no čo za dobu to žijeme ? – poviem tvoje slová. No takú dobu, že ukazuje sa, kto za koho kope. Áno, my sme nikdy nehovorili, ani nebudem hovoriť, že štát je dobrý vlastník, ale štát je na to, aby chránil strategické územie, zabezpečoval bezpečnosť a surovinové zdroje, aby nepredával dvom, trom zbohatlíkom, dvom, trom podnikateľom, aby oni na tom bohatli, ale aby to napríklad urobil tak ako Nórsko s ropou a bohatla krajina.
Suja, Miroslav, poslanec NR SR (2022-02-22):
Ďakujem za slovo, pán predsedajúci. No, pán kolega, to, že polícia je politicky zneužívaná, vidíme na viacerých prípadoch a nemusíme si nahovárať, že to tak nie je. Vidíme, že viacerí ľudia zomreli vo väzbe a súčasný minister a celá vláda to nemá problém bagatelizovať a ututlať. Zastrašovanie opozícii je, vyhrážkami, vyhrážať sa poslancom, to je ich bežná metóda, ktorú tu zažívame priamo v tomto pléne. Mikulec priamo v tomto pléne sa vyhrážal mne, keď som mu vyčítal, že ako jeho rodina zarába milióny, že už má toho dosť, že ma dá dole a v nejakom podobnom zmysle. Matovič mi priamo spoza tohto pultu (rečník ukázal smerom k rečníckemu pultu) tu vykrikoval, že zabezpečí, aby som už dokvákal v krátkej dobe. Toto je ich pracovná metóda. O Pročkovi ani nehovorím, že každú chvíľu ma zavrú, čo mi povedal minulý týždeň na konci schôdzi tu hore v tej chodbičke, že už to dlho trvať nebude. To mi povedal Jožko Pročko. A ja môžem ísť na detektor lži aj s ním, či to povedal, alebo nie, vážení kolegovia, ako vyšetrovateľka Santusová, že či si vymýšľam, alebo nie, keď pán Pollák krúti hlavou, že to nie je možné. To je možné, pán Pollák. Pročko sa mi vyhrážal v tej chodbičke. A môžem ísť na detektor lži, tak ako som bol na anabolické testy, ktoré dokázali, že neberem žiadna anaboliká, a zrazu ste sklapli. Takže, priatelia, ja keď niečo poviem, tak to viem dokázať a nemám problém ísť na detektor. Takže tu nekývajte ako ovce hlavou! Toto je skutočnosť. Tak sa nečudujme, keď vyšetrovatelia alebo tá čurillovská mafia, ako ich nazýva predseda Kollár, vidí, čo stvárajú ich nadriadení, prečo by to nemali byť oni? Veď vidia, ako ich budú kryť. Nemajú problém ich kryť, nemajú problém sa s nimi radiť, tak sa nečudujme, že keď politici sa dokážu vyhrážať svojim oponentom v opozícii, tak čo už môže potom robiť, keď má takýto príklad, takáto čurillovská mafia.
Kišš, Štefan, poslanec NR SR (2024-09-26):
Ďakujem pekne, ja mám dva procedurálne návrhy. Podporujem posledný návrh pán poslanca Hlinu. Hovorím to pokojným hlasom. A druhý procedurálny návrh, žiadam aspoň účasť ministra financií na finančnom výbore, ktorý, predpokladám, zvoláte. Zdôvodnenie: Omieta diskutovať, vyhýba sa diskusii verejnej, aj na výbore a to, čo ste tu práve predviedli, tak aj v pléne, kde som si včera vypočul od pána Blcháča, že budeme mať priestor diskutovať. Dnes počujem od pána Richtera, že budeme diskutovať na finančnom výbore. Dohodnite sa, kde ideme diskutovať a potom nám povedzte, pretože tu máte rozporuplné tvrdenia priebehu dvanástich hodín. (Potlesk.)